Alaquàs celebra aquest dissabte el concert anual en memòria d'Ernest Lluch
16/11/2017

# Alaquàs celebra aquest dissabte el concert anual en memòria d'Ernest Lluch

*   16/11/2017
*   [Alaquàs](/categoria/23/0/alaquas)
*   [Imprimir](#)
*   Compartir
*    https://www.alaquas.org/documento.asp?id\_do=16512

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16512%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20aquest%20dissabte%20el%20concert%20anual%20en%20mem%C3%B2ria%20d%27Ernest%20Lluch)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16512/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16512/16112017ernest_lluch_2017_amb_logos_copia_1_Form_4.jpg)](https://www.alaquas.org/ficheros/documentos/2017/2/16512/16112017ernest_lluch_2017_amb_logos_copia_1_Form_10.jpg "<a href='https://www.alaquas.org/ficheros/documentos/2017/2/16512/16112017ernest_lluch_2017_amb_logos_copia_1_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra aquest dissabte el concert anual en memòria d'Ernest Lluch </a>")

El Castell d'Alaquàs, seu de la Secció Valenciana de la Fundació Ernest Lluch, acull el dissabte a les 19:30 hores aquesta actuació que correrà a càrrec del quartet de corda Senalag

El Concert Anual en Memòria d’ Ernest Lluch, polític espanyol assassinat per ETA l’any 2000 i gran defensor de les llibertats i el diàleg, se celebrarà el dissabte 18 de novembre dins del Cicle de Concerts de Tardor organitzat per l’Ajuntament d’Alaquàs. El quartet de corda Senalag serà l’encarregat de protagonitzar l’actuació.

Aquest homenatge es celebra tots els anys per tal de mantindre viva la memòria, el pensament i l’obra d’Ernest Lluch. En l’acte estaran presents l’Alcaldessa d’Alaquàs, Elvira García Campos i el president de la Secció Valenciana de la Fundació Ernest Lluch, Salvador Almenar.

**La Fundació Ernest Lluch**

La Fundació Ernest Lluch va nàixer per a fer perviure els valors i l'obra d’Ernest Lluch i per a mantenir viva la seua personalitat, que va destacar sempre pel seu rigor. Particularment, convé destacar també el seu tarannà dialogant enmig de les controvèrsies que el van envoltar i que, potser, és el que els seus assassins van voler tallar de soca-rel la nit del 21 de novembre de 2000.

Alaquàs va tenir una especial significació en el trajecte vital d'Ernest Lluch. En el convent de la Puríssima, va ser detingut per la policia política, el 24 de juny de 1975, com un dels integrants dels Déu d'Alaquàs, un dels fets més significatius del tardo franquisme. Si més no, es tractava de consolidar una plataforma unitària de partits per a aconseguir la "Llibertat, Amnistia i Estatut d'Autonomia". Aquests esdeveniments posaven de relleu el profund compromís cívic que Ernest Lluch havia contret amb la nostra Comunitat Autònoma. És per això que la Secció Valenciana de la Fundació Ernest Lluch, des de la seua inauguració el passat 8 de maig de 2007, es troba situada al Castell d'Alaquàs.